CELEX: C2006/326/76
Language: da
Date: 2006-12-30 00:00:00
Title: Sag C-444/06: Sag anlagt den 26. oktober 2006 — Kommissionen for De Europæiske Fællesskaber mod Kongeriget Spanien

30.12.2006   
            
            
               DA
            
            
               Den Europæiske Unions Tidende
            
            
               C 326/36
            
         Sag anlagt den 26. oktober 2006 — Kommissionen for De Europæiske Fællesskaber mod Kongeriget Spanien
   (Sag C-444/06)
   (2006/C 326/76)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved X. Lewis, som befuldmægtiget, og abogados C. Fernandez Vicién og I. Moreno-Tapia Rivas)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien ved ikke at fastsætte en ufravigelig frist for den ordregivende myndighed til at meddele alle de bydende afgørelsen om tildeling af kontrakten, eller en ufravigelig ventetid mellem tildelingen af kontrakten og dens indgåelse, samt ved at tillade, at en annulleret kontrakt stadig har bindende retsvirkninger, har tilsidesat de forpligtelser, der påhviler det i henhold til artikel 2, stk. 1, litra a) og b), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (1).
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har gjort gældende, at de spanske bestemmelser vedrørende klageadgangen i forbindelse med offentlige kontrakter ikke er i overensstemmelse med direktiv 89/665 ifølge Domstolens fortolkning i dom af 28. oktober 1999, sag C-81/98, Alcatel Austria m.fl., Sml. I, s. 7671.
   Kommissionen har navnlig gjort gældende, at der i de spanske bestemmelser:
   ikke er fastsat nogen ufravigelig frist for den ordregivende myndighed til at meddele alle de bydende afgørelsen om tildeling af kontrakten
   ikke er fastsat nogen ufravigelig ventetid mellem tildelingen af kontrakten og dens indgåelse
   åbnes mulighed for, at en annulleret kontrakt fortsat har retsvirkninger.
   
      (1)  EFT L 395, s. 33.